Tervehdys Naisten liiton kokouksen osanottajille Tampereella 17, 18 ja 19 p. t. k.
Terve teille aatesiskot
 naiset pohjakerrosten.
 ”Yhteistyöhän intomielin!”
 kertoo viesti kutsuen.

 ”Yhteistyöhön työläisnaiset”
 tuo on kutsu ajan tään:
 Noustahan ei joutilaiks’ me
 totuttu oo ennenkään.
 Moni meistä työhön nääntyi
 kooten riistat rikkaille,
 itse nälkää, tuskaa näki,
 köyhän osa oli se

 Tuota jatkuis’ herra tiesi
 vaikka aikaan ikuiseen,
 ellei tarttuis kansa itse
 ajan pyörän kiertimeen.

 Köyhälistö herää, nousee,
 naiset herää kautta maan
 vaatii oikeuksiansa
 peräänny ei ollenkaan.
 Ulos, sopet ahtahat ne
 tukehduttaa uhkaa jo.
 Tahdomme pois sinne missä
 paistaa armas aurinko.

 Orjuudesta, kurjuudesta
 valoon, vapautehen,
 oikeuksiin tasaisihin
 tuo on määrä rientojen.

 Terve teille luokkasiskot
 naiset pohjakerrosten.
 Kautta Suomen kädet käteen!
 – Luodaan liitto rautainen.

Hilja Liinamaa.

Lähde: Työmies 8.7.1905.

Hilja Pärssinen
Runot
Työmies
1905